אירית וייסמן מינקוביץ

אירית וייסמן מינקוביץ (נולדה ב-22 באוקטובר 1952) היא סופרת ילדים ומשוררת, מנחה כתיבה יוצרת לילדים, מופיעה בבתי ספר יסודיים, גנים וספריות, ומרצה לגננות והורים.

==ביוגרפיה==
הוריה, מירה ונתן-ניסן מינקוביץ, רופאה וקמעונאי; לאירית אח בכור. אירית וייסמן מינקוביץ נולדה ב-1952 בלבוב שבאוקראינה. במאי 1957 עלתה ארצה עם משפחתה וגדלה בקריית טבעון. החל מ-1972 מתגוררת בקריית חיים, נשואה לצביקה וייסמן, בעבר הנדסאי אלקטרוניקה ברפא"ל ואם לשני ילדים. בצה"ל שירתה במודיעין. במהלך השנים עבדה כאחראית אספקת המים וקשרי לקוחות במקורות, מפרץ חיפה.

אירית וייסמן מינקוביץ היא בוגרת תיאטרון בובות וקורס משחק, בית ספר דבורה צפריר, סמינר לוינסקי, תל אביב; בוגרת קורס למספרי סיפורים של ד"ר נעמי יואלי ומיכל פורת, בית אריאלה; בוגרת קורס ספרות ילדים, אוניברסיטת חיפה; בוגרת סדנה לכתיבה לילדים מאת נורית זרחי, בית אריאלה; השתתפה בפרויקט טיפוח משוררים של קרן רון אדלר, אוניברסיטת חיפה.

מאז שנת 1991 וייסמן מינקוביץ מקיימת מפגשי סופרת ושעת סיפור בליווי זמרת-מלחינה בגני ילדים, בתי ספר יסודיים, ספריות, מתנ"סים, בחינוך המיוחד ובמגזר הערבי. מופיעה במסגרת סל תרבות ארצי, פמי וקרן קרב. עובדת עם החינוך המיוחד, מדריכה הורים בנושא קירוב הילדים לספר ובהפעלת דמיון, עורכת השתלמויות לגננות, מנחה ערבי משוררים וסופרי ילדים, מובילה פרויקטים של כתיבה יצירתית לילדים ומספרת סיפורים למבוגרים.

עד כה (2018) פרסמה 27 ספרי ילדים וארבעה ספרי שירה למבוגרים. המחיזה וביימה 17 מספרי הילדים שלה ומשחקת אותם במפגשים השונים. סיפוריה ראו אור בעיתוני הילדים: ראשית קריאה, כולנו, פשוש, קנגורו ופילון ובחוברת הדרכה של מט"ח. הם שודרו בטלוויזיה בערוץ הראשון, ערוץ 2 והופ!. שיריה למבוגרים ראו אור בכתבי העת: מבוע, מאזנים, אפריון, גלים, פסיפס ועתון 77 ושודרו ברדיו ברשת א' ובקול המוסיקה. שיריה תורגמו לרוסית והתפרסמו בעיתונים יומיים בישראל בשפה הרוסית וראו אור באנתולוגיות.

וייסמן מינקוביץ תרגמה מרוסית לעברית שירי ילדים ושני מחזות עבור תיאטרון הבובות "מיליטרון" והוצגו בבתי הספר וגני הילדים ברחבי ישראל.

חברה באגודת הסופרים, בסומליו"ן, ובאקו"ם.

== פרסים ==
קרן תרבות חיפה, 

קרן רון אדלר 

פרס לשירי הכרמל בחיפה.

"תחרות ארצית לשירה וסיפור" לאנשים עם מוגבלויות.

==ספרי ילדים==

==ספרי שירה==
* ערפילים (תל אביב : אור עם, 1982)
* ניחוחים (תל אביב : אור עם, תשמ"ג 1983)
* שפה מדברית (תל אביב : רשפים, תשנ"ב 1992) בסיוע קרן רון אדלר וקרן תרבות חיפה.
* ציפור מעמידה פנים (תל אביב : ספרי עתון 77, תשע"א 2010) < ציור הכריכה - חן וייסמן; עריכה: לאה שניר > בסיוע קרן תרבות חיפה.

==לקריאה נוספת==
*וייסמן מינקוביץ, אירית. מפגש "קוראים יובל" עם תלמידי כיתות ה' בבתי ספר "התומר" ו"גורדון" בעכו. ספרות ילדים ונוער, שנת העשרים וארבע, חוברת ד' (96), סיון תשנ"ח – יוני 1998, עמ' 63–65.
*וייסמן מינקוביץ, אירית. מיתודה: מפגשי סופר וספר בשילוב תחומי אומנויות בבתי ספר וגני ילדים. ספרות ילדים ונוער, שנת העשרים וחמש, חוברת ב' (98), כסלו תשנ"ט – דצמבר 1998, עמ' 41–47.
*מליק-שירן, יהודית. הזכות לכבוד, החובה לכבד. מעגלי קריאה, גיליון 27, מרץ 2001, עמ' 100–102.
* חורב, שי. אירית וייסמן מינקוביץ, בלקסיקון החיפאים אישים ודמויות בחיפה: לקסיקון, דוכיפת הוצאה לאור, 2018, עמ' 150.
*יסעור, עמיקם. שאלת האותנטיות. עיתון 77, גל' 353 (ניסן תשע"א, אפריל 2011), עמ' 9.
*לימור, משה. מבט על 2 ספרים. ספרות ילדים ונוער, שנת העשרים ותשע, חוברת א' (109), אלול תשס"א - ספטמבר 2001, עמ' 43–44.
*שחם, חיה. נשים ומסכות: מאשת לוט עד סינדרלה – תדמיות שאולות וייצוגי הדמות הנשית בשירי משוררות עבריות, הקיבוץ המאוחד, 2001, עמ' 80.
*מפגש עם הסופרת משוררת אירית וייסמן מינקוביץ והמלחינה זמרת סוניה קפלן. בין כותלי המכללה 1997–1998, המכללה הערבית לחינוך בישראל חיפה, המכון למחקר משווה עברית-ערבית, עמ' 18–19.

==קישורים חיצוניים==
* 

* 
* [https://web.archive.org/web/20181030171514/http://www.hebrew-writers.org/lacs-in.asp?catalogid=168 אירית וייסמן מינקוביץ], ב"לקסיקון הסופרים העברים בהווה" בעריכת ד"ר משה גרנות (פורסם במקור בדפוס ב"לקסיקון היסטורי של הסופרים העברים מאז תש"ח (1948)", אגודת הסופרים העברים במדינת ישראל ודני ספרים, 2009, עמ' 405.)
* 
* 
* [http://matal.kaye7.org.il/mador/%D7%90%D7%99%D7%A8%D7%99%D7%AA-%D7%95%D7%99%D7%99%D7%A1%D7%9E%D7%9F-%D7%9E%D7%99%D7%A7%D7%95%D7%91%D7%99%D7%A5-%D7%A1%D7%95%D7%A4%D7%A8%D7%AA-%D7%95%D7%9E%D7%A9%D7%95%D7%A8%D7%A8%D7%AA-%D7%9C/ אירית וייסמן מינקוביץ], באתר מכללת קיי
* [http://nuritha.co.il/he/node/12938 אירית ויסמן מינקוביץ], באתר נוריתה
* 

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:ישראליות זוכות פרסים: שירה
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:עולות בשנות ה-1950
קטגוריה:עולים בשנות ה-1950
קטגוריה:קריית חיים: אישים
קטגוריה:בוגרות מכללת לוינסקי לחינוך
קטגוריה:בוגרי מכללת לוינסקי לחינוך
קטגוריה:נשות חינוך ישראליות
קטגוריה:אנשי חינוך ישראלים
קטגוריה:ישראליות שנולדו ב-1952
קטגוריה:ישראלים שנולדו ב-1952